Държавен вестник, бр. 81, 2020 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  81
а) при липсата на приложими междуна­
родни стандарти;
б) когато достъпът до съответните между­
народно признати стандарти не е осигурен за 
всички заинтересовани страни на справедлива, 
открита и недискриминационна основа;
в) когато прилагането на съответните меж­
дународно признати стандарти възпрепятства 
ограничаването на случаите на неуспешен 
сетълмент на сделките между инвестицион­
ния посредник и неговите професионални 
клиенти, в случай че липсата на ефикасност 
може да бъде доказана.
Чл. 96. Професионалният клиент може да 
предпочете използването на международни 
или на вътрешни стандарти за съобщения, в 
случай че такава възможност му е предоста­
вена от инвестиционния посредник. 
Г л а в а  е д и н а д е с е т а
НАДЗОР НАД ДЕЙНОСТТА НА ЦЕНТРАЛ­
НИТЕ ДЕПОЗИТАРИ НА ЦЕННИ КНИЖА
Чл. 97. (1) Отчетите, уведомленията и другата 
информация, които централните депозитари на 
ценни книжа и „Централен депозитар“ – АД, 
във връзка с водения от него централен регис­
тър на ценни книжа предоставят на комисията 
или разкриват публично, не могат да съдържат 
неверни, подвеждащи или непълни данни. 
Членовете на управителните и контролните 
органи на централните депозитари на ценни 
книжа отговарят за верността, истинността и 
пълнотата на информацията по изречение първо. 
(2) Членовете на управителните и кон­
тролните органи на централните депозитари 
на ценни книжа са солидарно отговорни за 
вредите, причинени от неверни, подвеждащи 
или непълни данни в отчетите, уведомлени­
ята и другата информация, предоставени на 
комисията или разкрити публично от депози­
тарите. Лицата по чл. 34, ал. 2 от Закона за 
счетоводството отговарят солидарно с лицата 
по изречение първо за вреди, причинени от 
неверни, подвеждащи или непълни данни във 
финансовите отчети на централните депози­
тари на ценни книжа, а регистрираният оди­
тор – за вредите, причинени от одитираните 
от него финансови отчети.
Чл. 98. Централният депозитар на ценни 
книжа уведомява комисията за постъпилите 
искания за изплащане на обезщетения със 
средства от гаранционните му фондове в 
3-дневен срок от постъпване на искането.
Г л а в а  д в а н а д е с е т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 99. (1) За нарушение по глави втора, 
осма и девета нарушителят се наказва за на­
рушение на нормативен акт по прилагането 
на ЗППЦК съгласно чл. 221 от ЗППЦК. 
(2) За нарушение по глави трета – седма 
и десета, чл. 97, ал. 1 и чл. 98 нарушителят 
се наказва за нарушение на нормативен акт 
по прилагането на ЗПФИ съгласно чл. 290 
от ЗПФИ.
ДОПЪЛНИТЕЛНИ РАЗПОРЕДБИ 
§ 1. По смисъла на тази наредба:
1. „Други плащания“ включват: 
а) цени на услуги; 
б) комисиони; 
в) лихви по просрочени задължения;
г) финансови санкции;
д) плащания при първично публично 
предлагане;
е) плащания, свързани с корпоративни 
и прехвърлителни действия с корпоративни 
финансови инструменти и други инструменти.
2. „Емитиращ централен депозитар на ценни 
книжа“ е централен депозитар на ценни книжа, 
който предоставя основните услуги, посочени 
в точка 1 или 2 от раздел A на приложението 
към Регламент (ЕС) № 909/2014, във връзка 
с емисия на ценни книжа. 
3. „Емитент“ е лице по смисъла на § 1, 
т. 9 от допълнителните разпоредби на Закона 
за публичното предлагане на ценни книжа.
4. „Инвестиращ централен депозитар на 
ценни книжа“ е централен депозитар на 
ценни книжа, който участва в система за 
сетълмент на ценни книжа, управлявана от 
друг централен депозитар на ценни книжа, 
или използва трето лице или посредник, 
който участва в система за сетълмент на 
ценни книжа, управлявана от друг центра­
лен депозитар на ценни книжа, във връзка 
с емисия на ценни книжа.
5. „Нареждане за превод“ е всяко нарежда­
не на участник в система с окончателност на 
сетълмента да предостави на разположение на 
получателя парична сума чрез записване по 
сметките на кредитна институция, централна 
банка, централен съконтрагент или агент по 
сетълмента или всяко друго нареждане, водещо 
до поемане или изпълнение на задължение 
за плащане съгласно правилата на системата, 
както и нареждане на участник да прехвърли 
правото на собственост или лихвата върху 
ценна книга или ценни книжа чрез записване 
в регистър или по друг начин. 
6. „Обездвижване на налични финансо­
ви инструменти“ е понятие по смисъла на 
чл. 2, параграф 1, точка 3 от Регламент (ЕС) 
№ 909/2014. 
§ 2. (1) Разпоредбите на наредбата се при­
лагат съответно за всички други финансови 
инструменти, регистрирани в централния 
регистър на ценни книжа. 
(2) Разпоредбите на наредбата се прилагат 
съответно за компенсаторните инструменти 
и инвестиционните бонове, доколкото друго 
не е предвидено в нормативен акт.